Alegzandra/wili-2018-roplus huggingface dataset:
"An arar hag ar stered", pezh-c’hoari The Plough and the Stars (1926) lakaet e brezhoneg ha leurennet gant Goulc'han Kervella, evit Strollad ar Vro Bagan, 1992.

E Beg an Fri e oa bet kaoz gant EDF da sevel ur greizenn nukleel e dibenn ar bloavezhioù 1970. A-benn ar fin e voe dilezet ar raktres ha dibabet Plougoñ.

Ur yezh nilez-saharek eus skourr yezhoù soudanek ar c'hreiz eo ar berndeg (bernde) komzet gant tro-dro da 2.000 den (1999) e Rannvro Guera e Tchad.

Ur gontelezh eus Bro-Saoz eo Shropshire (anavezet ivez dindan an anv Salop, ha Swydd Amwythig e kembraeg), amezek da Gembre. Emañ e rannbarzh Kornôg Midlands. Shrewsbury eo ar pennlec'h, Amwythig hec'h anv kembraek.

Gant ar Gall Louis-Guillaume Otto (1753-1817) e voe implijet an anv Révolution industrielle en ul lizher a skrivas d'ar 6 a viz Gouere 1799 pa oa kannad e Washington er Stadoù-Unanet. Gant Adolphe Blanqui (1798-1854) e voe arveret en-dro e 1837. Gant Friedrich Engels e voe implijet ivez e 1844 war divoud Bro-Saoz. Pelloc'h e voe skignet a-drugarez da gentelioù roet gant ar Saoz Arnold Toynbee e 1881.

Eden zo ul liorzh burzhudus taolennet e Levr ar C'heneliezh. Hervez ar Bibl e voe lakaet eno Adam, an den kentañ war an Douar, krouet gant Doue, hag e wreg Eva : "Hag e plantas an Aotrou Doue ul liorzh en Eden, er reter, hag e lakas enni an den en devoa stummet." (Gn 2, 8)

Kuitaat Barcelona a reas Picasso en 1900, gant e genseurt Casagemas, da vont da Bariz. Bod a voe kavet gante e Montmartre, ha teir flac'h yaouank, a veze patromoù gant livourien: Louise, Odette ha Germaine. Ma 'z eas sot-pitilh Casagemas gant an deirvet, dañserez er Moulin-Rouge, lorc'hus ha gwrezus. Ne voe ket ar paotr evit gouzañv he darempred gant ur ministr, a vage anezhi, ha ne felle ket dezhi e guitaat. Klask a reas Casagemas lazhañ ar plac'h gant ur bistolenn er c'h-Café de la Rotonde, en miz C'hwevrer 1901, hag en em lazhañ goude. C'hwitet e voe e daol war ar Germaine, warnañ avat ne oa ket.

Etre miz Meurzh ha miz Gouere e fard ar mouilc'hi un neizh savet gant ar barez gant fank, foenn ha pluñv degaset gant ar par. Dozviñ a ra 4 pe 5 vi.

Jean-Luc Mélenchon, ganet e Tanger (Maroko) d'an 19 a viz Eost 1951 en un tiegezh a orin spagnol dre e dud-kozh, zo ur politikour gall, bet senedour eus ar PS, bet sekretour-stad. Brudet eo bet e Breizh abalamour d'e enebiezh ruz ouzh Diwan hag ouzh ar brezhoneg.

Adalek dibenn ar bloavezhioù 1960 e voe arveret kefluskerioù Wankel e greanterezh an aerlistri gant ar gompagnunezh amerikan Lockheed. An Alamaned a yeas da heul e kreiz ar bloavezhioù 1970. Hiziv an deiz ez eus kefluskerioù-tro en aerlistri didud (drones) hag e kalzik kirri-nij bihan.

Hiziv an deiz e talv e Breizh hag e Bro-C'hall un ideologiezh a-du gant sturiennoù meur ar Republik C'hall: Bro-C'hall unan ha dirannus, ar galleg yezh nemeti ar vro, likelezh ar stad komprenet evel ur c'hoant da lakaat an holl du da vezañ heñvel.

Renet e voe gant Procas Silvius, gourvab da Askanios (Ἀσκάνιος), ur mab da Aeneas ha trizekvet roue mojennel Alba. Hervez ar vojenn ivez e voe trec'het goude emgann an Horatii et Curiatii.
NGC 7000, anvet ivez Nivlennad Norzhamerika zo un nivlennad lec'hiet war-dro 1600 a vloavezhioù-gouloù diouzh an Douar e steredeg an Alarc'h.

Kemeret en devoa perzh en un dalc’h hepken : hini 1950 hag a c'hoarvezas e Brazil ; gant eizh pal e teuas da vezañ gwellañ paler ar genstrivadeg-mañ.

Kreskiñ ar gwask en ur zigreskiñ ar c'hementad a drelosk dre adkas er bailh ul lodenn eus an aezhennoù losket, a-drugarez d'un droellvoustrer : e 1963 e voe ijinet an Turbocharger gant ar gompagnunezh amerikan Oldsmobile evit KDE pevarfred dre strilheoul he c'hirri-tan F85 Cutlass, e 1978 e voe arveret an Turbokompressor e keflusker diesel ar c'hirri alaman Mercedes-Benz 300SD. Hiziv an deiz ez eus troellvoustrerioù en darn vuiañ eus ar c'hirri-tan diesel, evit gwellaat o galloud en ur zigreskiñ o bevezadur ; dilezet eo bet er c'hefluskerioù nann-diesel.

Ar pep brasañ eus an eil lodenn (9-14) a zo kevrinus hag a denn da ziwezh an amzerioù. D'ar broadoù, a zo enebourien e bobl, e tiougan un dazont c'hwerv, ha da Israel an daspren hag ur blanedenn splann. Goude an trubuilhoù e teuio ivez ar pobloù da azeuliñ Doue e Jeruzalem. Gellout a reer gwelout daveoù d'ar Mesiaz e 9,9-10 (ar Roue uvel) hag e 12 , 10. Meneget e vez alies ar pennadoù-mañ eus Levr Zec'haria en Testamant Nevez (Mzh 21; 4-5, 27,9 ha 26,31 ; Mk 14,27 ; Yann 19, 37).

Da-geñver un droiad e Kalifornia e voe bodet BÖC en-dro e miz C'hwevrer 1985 : Albert's Return e voe lesanvet an droiad-se, pa zistroas Albert Bouchard da daboulinaouer evit ar wech — evit ur wech hepken, ar pezh na oa ket bet komprenet gantañ ; kuitaat BÖC a reas adarre goude an droiad, heuliet gant Allen Lanier prestik goude. Ne voe na taboulinaouer na klavierour er strollad neuze.

E Breizh-Veur he-unan e oa ur c'hementad mat eus an danvezioù a oa rekis evit fardañ ha boueta ar mekanikoù nevez ; ouzhpenn da se e kaved en Impalaeriezh danvez all marc'had-mat evel koton ha sukr. Ar sklaverezh a oa e meur a vro e diabarzh an Impalaeriezh, ar pezh a lakae da espern arc'hant evit sevel labouradegoù.

Lou Barlow a oa soner gitar boud er strollad Dinosaur Jr e dibenn ar bloavezhioù 1980. Daoust ma veze savet kanaouennoù gant Barlow ha Mascis e veze implijte dreist-holl re Mascis. Tamm-ha-tamm e krogas Barlow da enrollañ e ganaouennoù en e di. Barlow ha Gaffney a lakaas embann ar c'hasedig Weed Forestin' e 1987 ganbt an ti-embannHomestead Records. Dibab a rejont an anv Sebadoh, ur ger a veze lavaret alies-tre gant Barlow ha na dalvez netra.. Barlow ha Gaffney a savas tonioù a voe embannet dindan stumm ur c'hasedig anvet The Freed Man e 1988. Gerard Cosloy, hag eñ e penn Homestead Records, a lakaas embann The Freed Man dindan stumm un albom klok e 1989. Ur pennadig goude ma vefe bet embannet e voe skarzhet Barlow eus Dinosaur Jr. Jason Loewenstein a voe degemeret er strollad e 1989, hag e kemeras perzh e enrollañ ar bladenn single "Gimme Indie Rock" e 1991. Dek sonadeg a rejont etre 1989 ha 1990 e Western Mass, Boston, ha New York a-raok lakaat embann o zrede albom anvet Sebadoh III.
E 1972 e teuas pladenn gentañ BÖC er gouloù, dindan ur c'holoenn treset e gwenn ha du gant Bill Gawlik. Un degemer mat a voe graet dezhi, a-drugarez da donioù evel Then Came the Last Days of May, Stairway to the Stars ha Cities on Flame with Rock and Roll ; kregiñ a reas BÖC d'ober troiadoù gant Alice Cooper, The Byrds pe c'hoazh Mahavishnu Orchestra.

Melite (henc'hresianeg : Μελίτη) a oa un Naiadenn, unan eus ar re niverus a voe karet gant Zeus ha gant e vab Herakles. Genel a reas mab Herakles, Hyllos ha hervez doareoù all, un eil mab dezhañ, Hylas.

Kalz gwrez a vez kenderc'het gant al loskadur, kevret gant burezh, dioksidenn garbon CO2 hag aezhennoù arall uhel-kenañ o gwrez en abeg ma 'z int bet gwasket.

Julia Balbilla (η Ιουλία Βαλβίλλα e gregach), ganet war-dro 72 e Roma, ha marvet goude 130, a oa ur varzhez roman a renk uhel etre ar Iañ hag an IIvet kanved.

Eil Brezel-Bed: bombezet e voe ar gumun d'ar 21 a viz Ebrel 1944 gant ar 387th Bomb Group eus Aerlu SUA, abalamour d'an diazlec'h fuc'helloù V1 a oa bet savet eno d'an Alamaned .

Mostefa Ben Boulaid (en arabeg: مصطفى بن بولعيد ) a zo bet ganet d'ar 5 a viz C'hwevrer 1917 en Arris er Menezioù Aoures (Aljeria) ha marvet d'ar 27 a viz Meurzh (pe d'an 22) 1956, tu bennak en Aoures.

Dont a ra an tiegezh Tudor eus eured kuzh Owen Tudor (Owain ap Maredudd ap Tudur), un diskennad da Ednyfed Fychan, ha Catherine de Valois, intañvez ar roue saoz Herri V. O-mab-bihan Henri Tudur (1457-1509) a voe trec'h war Richard III en emgann Bosworth hag a renas neuze evel Herri VII.

Eleonore Caroline Josephine von Bretzenheim (9 a viz Kerzu 1771 - 23 a viz Kerzu 1832); a zimezas e miz Du 1787 d'ar C'hont Wilhelm Karl zu Leiningen(5 a viz Gouhere 1737 - 26 a viz Genver 1809); dizimeziñ a rejont e 1801;

Marc'hoù-tan zo bet ivez etre 1974 ha 1992, kenderc'het ha kenwerzhelet gant an ti alaman Hercules, an ti japanat Suzuki hag an ti saoz Norton.

E 1795, en Innsbruck, da Maria Leopoldine von Österreich-Este (1776–1848), merc'h da Ferdinand von Österreich-Este ha d'e bried Maria Beatrice d'Este , a oa 52 vloaz yaouankoc'h. Bugel ebet n'o doe: gwech ebet ne fellas d'ar wreg kousket gant he gwaz.

Reggio di Calabria /ˈrɛʤʤodikaˈlabrja/ (Rrìggiu e kalabrezeg ) a zo ur gêr eus Italia, kêrbenn proviñs Reggio di Calabria, e rannvro Calabria.

Dousig Picasso e teuas Germaine da vezañ, ha da gontañ dezhañ poanioù e gamarad. Glac’haret e vo gant ar marv skrijus a hento e oberenn betk fin e vuhez. E dibenn ar bloaz e vo liammet gantañ marv Van Gogh, ken skrijus all, ouzh hini e vignon, hag implij a ray al livioù e doare al livour hollandat.

Alba, pe Alba Longa, a oa ur gêr e Latium er VIIvet kantved kent JK, hag unan eus koshañ kêrioù Italia, un 20 km er gevred da Roma, el lec'h m'emañ Castel Gandolfo hiriv. Emañ war lez al lenn anvet Lago Albano, er Menezioù Alban.

E dibenn ar bloavezhioù 1990 e sinas Blue Öyster Cult ur gevrat gant CMC Records (a voe prenet diwezhatoc'h gant ar gompagnunezh breizhveurek Sanctuary Records, a embann Black Sabbath hag Iron Maiden), hag a gendalc'has d'ober troiadoù.
E-barzh ur spesad bennak ez eo un isspesad un hollad hiniennoù distag diouzh ar peurrest ag ar speasd (evit abegoù douaroniel, ekologel, korfadurel) hag a emdro e-maez red genetek ar spesad dave.

Ur c'hastell a voe savet en Xvet kantved, en amzer Foulk Nerra, kont Anjev. Un iliz a voe savet en XIvet kantved. Er c'hastell a weler hiriv, savet war-dro kreiz ar xvvet kantved, gant Jean Bourr, ministr da Loeiz XI, e voe eureujet Charlez VIII d'an dugez Anna Vreizh e 1491. N'eo ket er c'hastell-se-se e varvas ar roue met en hini Amboise e 1498.

Pa voe kroget gant ar Brezel Alaman-Soviedel e 1941, e oa karget gant Distrikt Milourel Moskva. E-pad tri miz kentañ ar brezel, Tyulenev a oa penn uhel an Talbenn ar Su.

Ar varzhoneg hag ar ganaouenn anvet Szózat ("Argad"), hag a grog gant ar frazenn Hazádnak rendületlenül légy híve, óh magyar ("Evit ho pro bezit leal sonn, Oh Hungariz"), a daol ur sell dammheñvel ouzh hini Himnusz war an Hungariz.

Paosanias ar beajour a zanevell ur stumm evemerat eus ar vojenn. Hervezañ e oa Medousa ur rouanez a oa pignet war an tron goude marv he zad hag a rene he sujidi e-kichen lenn Triton, e Henlibia. Lazhet e vije bet e-doug an noz e-pad ur brezel a-enep Perseüs, ur priñs eus Peloponnesos.

An tamm diazez d'ar stirad skinwel (ar film hir doare pilot) a oa bet skignet evit ar wech gentañ er skinwel d'ar 17 a viz Gwengolo 1978. Siwazh an treuzkasadenn a oa bet lammet 30 munutenn a-raok ar fin dre kelaouiñ an arsav-brezel etre Egipt hag Israel anavezet dindan an anv Emglevioù Camp David. Goude an troc'h (a badas tro un eur), e kendalc'has an treuzkasadenn e lec'h ma oa paouezet.

Philippe de Bourgogne (eskob Utrecht) (1464-1524), lesanvet Philippe de Bourgogne-Blaton, amiral Flandrez (1498-1517), eskob Utrecht (1517-1524), ha dezhañ pevar mab bastard : Jean, Philippe, Olivier ha Baudouin ;

« Er bloaz tri eus Asa, roue Yehouda, e renas Baasha, mab Ahiya, war holl Israel, e Tirsa, evit pevar bloaz warn-ugent. Ober a reas ar fall ouzh daoulagad an Aotroù, hag e kerzha-Yarovzs war roudoù Yarovam hag er pec'hedoù en devoa laket Israel da ober. » .

En taolennoù-mañ e vez diskouezet an holl kensonennoù ha vogalennoù implijetgant an doare-skrivañ hangeul gant o stumm orin e glas hag o stummoù bet savet diwarne da heul:

Jezuz Krist, skouer ar Gristenien zo ul levr brezhonek embannet e 1842 e Brest, anezhañ un droidigezh eus an Imitation savet gant Troude ha Gab Milin.

Didalvez eo an daspugner evit al leskiñ neuze, met servij a ra evit ar raktommañ, ar pompañ trelosk, hag evit ardivinkoù tredanel ar c'harrbed ; aliesoc'h-aliesañ e talvez evit magañ an ardivinkoù elektronek a reoilh al loskadur a-benn ma vije efedusoc'h ha ma saotrfe nebeutoc'h.

Kanton Mur zo anezhañ ur bastell-vro votiñ eus Breizh, e departamant Aodoù-an-Arvor. Brasaet e oa bet da 24 c'humun gant dekred an 13 a viz C'hwevrer 2014.

Ur yezh atlantel eus skourr ar Yezhoù kanginek eo ar lehareg (lehar) komzet gant tro-dro da 10.000 den (1999) e kornok Senegal, war-dro Panbal, Mbaraglov, Dougnan.

Damheñvel eo ar skritur hangeul ouzh ar sinalunioù (anvet hanja e koreaneg) rak renket e vez lizhrennoù ar hangeul e bloc'hadoù silabennek karezennek, da skwer:
Da vare an impalaeriezh alaman ec’h embann Berlin 40 timbr adalek 1893. Timbroù ar vammvro eo ar re gentañ, soulgarget « Deutsch-Ostafrika » dezho prizioù e « Pesa ».

Hiziv an deiz e kendalc'h sonerezh Blue Öyster Cult d'ober berzh, koulz war al leurenn, er sinema, er skinwel, ar bruderezh hag an abadennoù sport zoken.

Hervez lezennou ar vro, ar roue koz, pa ne veze ket a baotred, a veze red d'ezan ober tri goulenn ouz e zanvez mab-kaer, ha gwelet dre eno hag a-walc'h a furnez, a nerz kalon, a spered, a ijin a c'helle kaout an den yaouank a dlee beza fiziet etre e zaouarn eur verc'h garet ha stur pounner ar gouarnamant. — (Ivon Krog, Eur Zac'had Marvailhou, Buhez Breiz, Kemper, 1924, pajenn 10.

E 1974 e teuas ar bladenn Secret Treaties er-maez, a reas berzh a-drugarez da Dominance and Submission hag Astronomy ; gant Allen Bouchard ha Patti Smith e voe skrivet Career of Evil. Goude e droiadoù niverus hag e drede pladenn e voe BÖC pedet da seniñ war leurennoù brudet dre ar bed.

Langeais zo ur gumun hag ur gêrig a Vro-C'hall, e Bro-Touren, en departamant Indre-et-Loire, er rannvro Centre, war lez hanternoz ar stêr Liger.

E 1928 e voe Audi adkemeret get an embregerezh DKW, ur saver kirri-tan bet krouet pell a oa. Daoust d'ar gompagnunezh Audi bout perc'hennet get DKW e c'houarnas he anv hep diskouez logo ar merk nevez.

Ar Sézia a oa un departamant gall en Italia en amzer Napoleon; krouet e oa bet d'an 11 a viz Gwengolo 1802. Vercelli e oa ar pennlec'h, anvet Verceil e galleg, yezh ofisiel an impalaeriezh c'hall.

Cheñch a ra stumm ar c'hromatin diouzh prantadoù ar c'helc'hiad kelligel. E-kerzh an interfazenn eo dispak ar c'hromatin evit leuskel plas d'ar polimerazoù (TDN ha TRN) a dreuzskriv hag a adskouer an TDN. Pa eo prest ar gellig da rannañ (da lâret eo kregiñ gant ar mitoz pe ar meioz) e fetisa ar c'hromatin a-benn aesaat disparti ar c'hromatidoù pe ar c'hromozomoù e-pad an anafazenn.

Pipi Gonto. Emgleo Breiz. 2001. Adembannadur e falc'huneg, ha n'eo ket er skritur orin. Ret e vefe gwiriañ peseurt kontadennoù zo bet adembannet neuze.

Goude ur pennad mat a amzer e tispak an hollad hiniennoù-se dezverkoù spesadel (pe isspesadel) hag en diforc'h diouzh ar spesad dave. Gellout a ra an dezverkoù-se bout nevez, da heul un dargenad hilel da skouer. Hogen an diforc'hioù-se a c'hell genel diwar stabiladur un dezverk argemmus er spesad dave.

Rhosddu, pe Rhos-ddu, zo ur gumuniezh e kontelezh Wrecsam, e Kembre. E 2011 e oa poblet gant 6 840 a dud, ha 777 anezho (11,7%) a oa kembraegerien.

An den etre an anken hag an ankoù etre an neñv hag an ifern, gwelet a-dreuz darn eus ar c'hantikoù. Frañsez Kervella. Hor Yezh - Lesneven. 1981

Dre un notennig en traoñ d'ar bajennad 103 eo meneget an darvoud skrijus-mañ gant Jarl Priel e-barzh Va Zammig Buhez : (1) Ha pa soñjan pegen sod 'oa Breizhiz e-pad ar brezel gant kenvroidi an Aotrou Churchill, daoust d'al lazhadeg e Mers-el-Kebir !
Enez Bioko a voe kavet e 1471 gant ar moraer portugalat Fernão do Pó, anavezet ivez e spagnoleg evel Fernando Poo, pa oa o klask un hent da vont war-zu Indez. Badeziñ a reas an enezenn Flor Formosa (ar vleunienn gaer), met goude-se e voe lakaet dezhi anv an ergerzher deuet eus Portugal. Trevadennet e voe inizi Fernando Poo hag Annobón gant Portugaliz adalek 1474. Chom a reas an div enezenn en o dalc’h betek 1778, ha neuze e voent roet da Vro-Spagn, a-gevret gant ar gwir d’ober kenwerzh war douaroù all eus ar c’hevandir, en eskemm ouzh douaroù eus Suamerika. Etre 1827 ha 1843 e oa bet Saozon war an enez, implijet ganto en o stourm ouzh kenwerzh ar sklaved. Al lodenn a oa war an douar-bras, Río Muni, a zeuas da vezañ ur vro-warezet e 1885 hag un drevadenn spagnol e 1900.

J. Robbins, hag eñ e penn ar strollad Jawbox, en deus meneget Ballard e-touez ar skrivagnerien a blij ar muiañ dezhañ, hag implijet en deus an droienn "concrete island" er ganaouenn "Grip". O c'hanaouenn anvet "Motorist" a zo ivez levezonet gant Crash ha Concrete Island.

Kurt Schwitters (20 a viz Even 1887 eHannover - 8 a viz Genver 1948 en Ambleside)a oa ur barzh hag ul livour alaman. Unan eus arzourien bennañ dada eo bet, hag an hini ar muiañ troet war spered anarkour ha hiniennelour al luskad. E penn a luskad e voe e Hannover, hag eno e savas ul luskad damheñvel anvet Merz (gwelout e daolenn Merzbild I, 1919 : e-kreiz ar ger Kommerzbank emañ ar ger-se). Ul levezon bras en deus bet war an nevezdadaisted amerikan, ha dreist-holl war Robert Rauschenberg, hag en deus heuliet an teknik anvet combine-painting bet ijinet gant Schwitters.

Loeiz XIII (27 Gwengolo 1601 – 14 Mae 1643), roue Bro-C'hall, a oa mab da Herri IV ha Maria de' Medici, a voe roue Bro-C'hall war-lerc'h e dad.

Gaffney a guitaas ar strollad goude embann Bubble and Scrape e 1993. Erlec'hiet e voe gant Bob Fay, hag a sonas war an div bladenn embannet goude-se : Bakesale (1994) ha Harmacy e 1996. Fay a voe skarzhet pa oant oc'h enrollañ The Sebadoh (1999) hag en e lec'h e teuas Russ Pollard, ur mignon da Loewenstein a-orin eus Louisville. Goude an droiad aozet da vrudañ ar bladenn e chomas ar strollad a-sav ha Barlow a labouras war e raktres all, anvet Folk Implosion, tra ma laboure Loewenstein war e bladenn At Sixes and Sevens, hag a zeuas er-maez e 2002. En em vodañ a rejont en-dro hag e sonjont asambles e dibenn 2003 hag e penn-kentañ 2004.

Ar skoliad(ez) a gas (e/he) labour skrivet da reizhañ pa fell (dezhañ/dezhi). Difaziañ, reiñ alioù hag evezhiadennoù eo kefridi ar gelennerien (ar c'helennerezed).

Etre 1851 ha 1863 ez eus aet ur servij postel emren en-dro. Dek timbr bennak zo embannet dindan an anv NOVA SCOTIA, an darn vrasañ poltred ar Rouanez Victoria warno, tri anezho zo fleurennoù ardamezek en-dro d'ur gurunenn warno.

Malaka (Jawi: ملاك; malayeg: Melaka), lesanvet The Historical State (Malayeg: Negeri Bersejarah) pe ar Stad Hang Tuah (Malayeg : Negeri Hang Tuah), eo an trede stad vihanañ eus Malaysia, goude Perlis ha Penang. Emañ e su ledenez Malaysia, war aodoù Strizh-mor Malaka. En e gichen emañ Negeri Sembilan en norzh ha stad Johor er reter. Bandaraya Melaka (Malacca City) eo ar gêr-benn.
James Graham Ballard (15 a viz Du 1930 e Shanghai, Sina - 19 a viz Ebrel 2009 e Londrez) a zo ur skrivagner romantoù ha danevelloù breizhveuriat. Unan eus skrivagnerien al luskad skiant-faltazi anvet luskad nevez (new wave e saozneg) eo. Brudet eo dreist-holl a-drugarez da zaou levr : Crash (1973) hag Empire of the Sun, a zo deuet da vezañ filmoù. E saozneg e kaver an anv-gwan « ballardian » hag a dalvez : "resembling or suggestive of the conditions described in J. G. Ballard's novels and stories, especially dystopian modernity, bleak man-made landscapes and the psychological effects of technological, social or environmental developments", hag e kaver anezhañ e-barzh Collins English Dictionary.

Anne-Marie-Louise-Jeanne Thomas de Domangeville, ganet d'ar 24 a viz Eost 1762 e Pariz, hag aet d'an Anaon d'ar 17 a viz Ebrel 1799, a oa ur vaouez eus an noblañs a orin eus Loren hag a voe brudet e-pad darvoudoù an Dispac'h gall.

Geriadur Hemon-Huon, pe Dictionnaire breton-français français-breton Roparz Hemon - Ronan Huon, evel a zo skrivet dik war golo an embannadur diwezhañ e 2005, eo an anv roet d'ur geriadur divyezhek, embannet gant Al Liamm e 1997 hag adembannet e 2005, ha savet diwar labourioù Roparz Hemon (marvet e 1978) ha Ronan Huon (marvet e 2003).

Ar filmaozer gall Henri Fescourt (1880-1966) an hini eo a roas tro dezhi d'ober anaoudegezh gant ar sinema dre e film hir mut Monte Cristo (deuet e-maez e 1929).

Sultan an diaouled eo Azathoth, mestr an doueed all eo ivez, hag ez eus anezhañ abaoe penn-kentañ an amzer. E-kreiz an egor emañ o chom, e diavaez ar spas boutin. Eno, e gorf distummet a bleg dizehan da-heul ton unton ur fleüt. Asambles gantañ e tañs an doueed a zo tro-dro dezhañ. Taolennet eo ivez evel ur c’hrouadur dall ha sot, ur seurt rouestlad nukleel spontus. Pa fell dezhañ kaout un dra bennak, e vez roet dezhañ kerkent gant Nyarlathotep.

Diaes eo goût pe dregantad eus an dud a zo unrevel e gwirionez hervez implij resis an termen, met gant studiennoù Kinsey e oa bet lâret e c'hellfe bezañ ken izel ha 5%-10% eus ar boblañs.

E 2001 e oa 1 586 a dud, ha 54% anezho a oa kembraegerien, gant 45% ganet e-maez Kembre. Eus ar re genidik eus Kembre e oa 90% a gembraegerien.

E 332 kt JK eo bet preizhet kêr gant Aleksandr Veur da-heul ur seziz a badas seizh miz ha ma voe savet ur chaoser eus ar c'hevandir betek an enez. Daoust da se e kendalc'has kêr da zerc'hel he fouez armerzhel betek an oadvezh kristen hag adkavout a raio un tamm mat eus he lufr, gras d'ar c'henwerzh c'hoazh e-pad marevezh ar Seleukided.

Diwezhatoc'h, e 54 kent JK, e kemeras perzh ar Menapii en emsavadeg pobloù Gallia Belgica, reneet gant Ambiorix. Ar wech-mañ e voent flastret gant Caesar.

40 gwaz a gollas o buhez abalamour d'ar brezel hervez monumant ar re varv, d.le. 6,61 % ag ar boblañs hervez an niveradeg bet graet e 1911 .
En-dro dezho e oa ar pobloù-mañ : Parisii ha Veliocasses er c’hreisteiz, Kaleted er c’hornôg, Ambiani en hanternoz, ha Silvanectes ha Suessiones er reter. Etre ar stêrioù Somme ha Saena edont o chom, er pezh a zo bremañ departamant Oise. Diwar o anv e teu hini Beauvais, kêr-benn an tolead, hag a oa anvet Caesaromagus da vare ar Romaned a-raok mont da vezañ Bellovacis, diwar anv ar bobl, e dibenn an Impalaeriezh Roman.

Aer hepken a vez degaset er bailh, ha pa vez ar gwask tost d'e uc'hekañ e strinker ur vurezh gazeoul er bailh dre un ensinkler : diouzhtu e tarzh an trelosk neuze. Evit aesaat loc'hañ an argerzh e vez tommet ar gambr-leskiñ a-drugarez d'un eliener raktommañ.

Gant Gwalarn e veze embannet daou c'heriadur divyezhek, unan brezhonek-gallek hag unan all gallek-brezhonek, savet gant Roparz Hemon penn-da-benn. Adembannet e voent goude an eil brezel-bed gant Al Liamm ha kresket a-nebeudoù.

Adalberto Iañ (war-dro 820-884) a oa markiz Toskana ha Tutor Corsicae adalek 846. Mab e oa da Bonifacio II Toskana Kont Lucca ha da Rotilde; Bonifacio a oa bet tennet e vadoù digantañ gant Lotar II . Ren a reas war-lerc'h e vreur henañ, Aganus Toskana, ha hir e voe e ren. Tad e oa da Adalberto II.

Corneille, bastard Bourgogn (v. 1420 - marvet en 1452), lesanvet Grand Bâtard Bourgogn, aotrou Elverdinge, Vlamertinge, Neuve-Église ha Pierrefort, kabiten ha gouarnour meur Dugelezh Luksembourg. Besterd en doe : Jérôme ha Jean, ha bugale dezho ;

Tennañ a ra an ornitorinked d'an avanked : o c'horf hag o lost, ledan ha plat, zo goloet gant ur c'hreoñ gell. Tennañ a reont ivez d'an houidi : palvezek eo o favioù hag ur pigos o deus. 10 pe 15 cm eo o lost. Un drederenn brasoc'h eo ar pared evit ar parezed, met o ment, etre 40 ha 50 cm da gustum, a cheñch kalz eus an eil korn-bro d'egile, hep na vefe liammet gant an hin.

E-pad an Eil Brezel-bed e voe distrujet an darn vrasañ eus an tiez ha serret e voe ar skol e 1943. Rankout a reas an annezidi mont da vevañ d’an Dosenn,war an douar-bras. Adimplijet e voe an ti-gward gant an arme alaman ha lakaet kanolioù nevez ennañ. Alese e c’halle ar soudarded alaman eveshaat an aod etre Enez Vaz ha Ploueskad.

Kanton Lambal zo anezhañ ur bastell-vro votiñ eus Breizh, e departamant Aodoù-an-Arvor. Brasaet e oa bet da 12 kumun gant dekred an 13 a viz C'hwevrer 2014.

Arkona a zo ur strollad folk metal Russian. E gomzoù a zo awenet a-galz gant mitologiezh Russia hag e implij en e sonerezh binviji sonerezh hengounel Russian. Anv ar strollad "Arkona" a zeu deus ar c'hastell pagan slav diwezhañ.

Evel holl wazed e vloavezhiad e kemeras perzh er Brezel-bed kentañ ; goude bezañ bet gloazet en emgann e tapas an Eisernes Kreuz (Kroaz houarn). Gant ar peoc'h o tistreiñ en Europa e teuas a-benn eus e studi en devoa boulc'het en Technische Universität München (Skol-veur Deknikel München).
Ur pennad eus The Atrocity Exhibition a zo anvet "Crash!", ha Ballard a aozas un diskouezadeg kirri distrujet (anvet « Crashed Cars ») e New Arts Laboratory e 1970. Diskouezet e oa ar c'hirri hep tamm displegadenn ebet, ar pezh a zisplijas kalz, ha re zo a voe distrujet e-pad an diskouezadeg. (Ballard 1993) En diskouezadeg koulz hag er romant e felle da Ballard lakaat war wel perzh ar gwallzarvoudoù kirri war dachenn ar reizhelezh. Ar romant, Crash e ditl, a zeuas er-maez e 1973.

A-raok pell e oa skourroù e 27 lec'h disheñvel hag aozet e voe a bep seurt abadennoù ganto, kentelioù yezh hag all. D'ar 14 a viz Du 1916 e teuas er-maez an niverenn gentañ eus o c'helaouenn, A Nosa Terra ("Hon Douar"), e galizeg penn-da-benn, ha ganti 2000 koumantanter adalek an deroù. E dibenn 1917 e voe graet emglev etre an Irmandades da Fala ha Katalaned al Lliga Regionalista Catalana evit kinnig tud e mouezhiadeg 1918, en aner avat.

Ijinet eo bet Scribus evit ar pajennaozañ azasaus hag evit prientiñ teulioù o ferzhed vicherel. Krouet e vez gantañ kinnigadennoù ha furmskridoù PDF fiñv hag etrewezhiat. Kelaouennoù, kraflevrioù, skritelloù ha levrioù a vez savet gant Scribus.

Kufstein, lec'hiet war bevenn Alamagn, a zo eil kêr vrasañ stad kevredet Tirol, Aostria. Rannet eo e 5 arondisamant: Zentrum, Sparchen, Weissach, Endach ha Zell.

Dilennet e voe da brezidant e miz Kerzu 2002 ha kemeret e garg d'ar 25 a viz C'hwevrer 2003. Tennet e voe e garg digantañ gant ar Parlamant e miz Meurzh 2004 dre m'en doa skoazellet ar strollad politikel Uri. Daou viz goude e voe adroet e garg dezhañ hag e chomas prezidant Sukorea betek ar 25 a viz C'hwevrer 2008.

Roh Moo-hyun na oa ket ur prezidant karet gant ar bobl dre e c'hwitadennoù war an dachenn ekonomikel hag hini an diplomatiezh. Roh en doa tizhet ar gwashañ sifroù e keñver bezañ a-du gant e poltitikerezh eus istor ar vro. Goude bezañ bet prezidant ha taget kement ha burutellet drouk e kuitaas ar vuhez politikel. En em staliañ a reas e Bongha Maeul lec'h ma oa ganet. Eno e talc'has un ti-feurm houidi.

Ur yezh outoek-aztekek eus skourr ar yezhoù tarakahitek eo tarahoumareg ar c'hreiz (saozneg: central tarahumara) komzet gant ouzhpenn 50 000 den e Chihuahua e Mec'hiko.

Mina, pe Mina Mazzini, eo anv-micher ar ganerez italian Mina Anna Mazzini, ganet e Busto Arsizio e 1940, bet brudet er bloavezhioù 1960 ha betek kreiz ar bloavezhioù 1970, hogen anavezet bepred gant lod evel ar gwellañ kanerez poblek italianek. Bamiñ a raed dirak he mouezh soprano.

Emañ Zagreb e mervent plaenenn Pannonia hag e kroashent an hentoù etre Kreiz Europa ha Mor Adria. Ar gêr vrasañ eo e Kroatia hag ur greizenn armerzhel ha sevenadurel a bouez eo evit ar vro.

Ar c'hemmoù diwezhañ, ha dreist-holl goude marv Roparz Hemon, hag el lodenn galleg-brezhoneg, a zo bet graet gant tri den : Ronan Huon, Reun an Hir ha Divi Kervella.
Sezañ a reas e Ti ar C'humunioù gant un toullad frankizourien all eus Kembre. En amzer-se e seblante kaout c’hoant da vodañ ar frankizourien eus Hanternoz ha Kreisteiz Kembre evit sevel ur gostezenn heñvel ouzh Strollad Iwerzhonat Charles Parnell, evit lakaat fin da statud uhel an Iliz anglikan diwar-goust ilizoù protestant Kembre, berzañ gwerzh an alkool ha gounit un tamm emrenerezh evit Kembre. Bez’ e voe unan eus ar re a savas al luskad Cymru Fydd evit se. Ma ne reas ket kalz a verzh e-touez politikourien Kembre, e teuas brud dezhañ e Ti ar C’humunioù, evel ur prezeger helavar hag un den pennek. Sevel a reas a-enep Brezel ar Voeren ha muioc’h a vrud a c’hounezas c’hoazh gant e brezegennoù a-enep Joseph Chamberlain, ministr an Trevadennoù.

Kanet e voe gant emsavadeg republikan Genver 1891, e Porto, ha lakaet da gan broadel gant Republik Portugal e 1911, e-lec'h O Hino da Carta a oa kan an unpenniezh.

Ar v-Bellovaci, pe Bellovaked, a oa ur bobl c’halian a oa o chom e Gallia Belgica. Ur bobl vras e oa : hervez Julius Caesar e oant an hini gentañ e-touez ar v-Belgae.

28 Ebrel : Ganet e Ferentium en Etruria , Marcus Silvius Othon, impalaer roman da zont (69), mab da Lucius Salvius Otho ha da Alba Terentia.

E penn Herbert-Baum-Straße emañ ar mont e-barzh pennañ, atav e chom prennet. Un eil mont e-barzh a zo bet digoret war Indira-Gandhi-Straße e 1924. Dirak ar mont e-barzh pennañ ez eus ur maen-koun da enoriñ ar re marv abalamou d’al loskaberzh. Tro-dro ez eus bezioù skrivet warno listenn ar c’hampoù kreizennañ. E-kichen ez eus ivez ur maen-koun (savet e 1927) da enoriñ ar yuzevien marvet e-pad ar brezel bed kentañ , hag ur blakenn da enoriñ a re a stourmas a-enep d’an naziegezh.

Krouet e voe Kanton Pontkastell-Keren e 1790. Lakaet e voe e Bann Gwenrann. E 1800 e voe lakaet en Arondisamant Savenneg. E 1801 e voe miret ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

Gratian an Henañ, pe Gratianus Funarius, pe Gratianus Major (war-dro 280-), a oa ur soudard roman. Tad e oa da zaou impalaer, Valentinian Iañ ha Valens. Un niz dezhañ, Flavius Gratianus (359 –383) a voe impalaer ivez adal 375.

An Inizi Discovery (Discovery Islands e saozneg) eo an anv amofisiel a vez graet eus un enezeg entre enez Vancouver hag aod British Columbia e Kanada, en hanternoz da strizh-mor Georgia. A-wechoù e vezont kontet evel lodenn eus an Northern Gulf Islands.

Goude-se e kendalc'her gant emgannioù en Normandi a-benn talañ ouzh enepargadennoù an Alamanted o klask bountañ ar Gevredidi er-maez diouzh al lec'hioù dilestrañ.

An linenn hent-houarn etre Pempoull ha Gwengamp a dremen a-hed aber an Trev dre ar gumun. Gellout a reer mont gant an tren adalek 3 arsav er gumun: Frinaoudour, Traou-Nez ha Lanserv.

E 1552 e timezas d'he c'henderv João Manuel, priñs Portugal. Daou vloaz a boan goude e varvas he fried diganti, ha hi dougerez. Triwec'h deiz goude marv João Manuel, d'an 2 a viz Genver 1554, e c'hanas o mab Sebastião , a voe Roue Portugal .
Embann a reas ul levr diwar-benn e vuhez betek 1973, gant an titl Os Hoffech Wybod e 1989. En Eisteddfod Vroadel 2007 e voe anvet Dic yr Hendre, e anv-barzh, da arc'hdrouiz da gemer lec'h Selwyn Iolen. Sed a reas en Eisteddfod Kerdiz e 2008, met e 2009 ne c'hallas ket mont da Eisteddfod Y Bala, abalamour ma oa fall e yec'hed.

Landgraviezh Hessen-Darmstadt (1567–1806, deuet da vout Dugelezh-Veur Hessen hag ar Roen 1806–1918, ebarzhet e Republik Weimar ): Georg Hessen

« Un arouez meurdezus zo deuet war wel en oabl, ur vaouez gwisket gant heol, al loar e dan he zreid, ha war he fenn ur gurunenn daouzek steredenn » — Apokalips XII-1

Erich von Stroheim a oa bet ganet d’an 22 a viz Gwengolo 1885 e Vienna (Aostria) ha marvet e Maurepas (Bro-C’hall) d’an an 12 a viz Mae 1957. Paotr milmicher ar sinema eo bet. Bet eo aktour, realizatour, saver senarii, kinkler, kemener ha frammer ! Anavezet dreist evit e berzh er film ''La Grande Illusion'' gant Jean Renoir e 1937.

Er penn-kentañ e oa bet anvet hunmin jeong-eum (훈민정음; 訓民正音 pe «sonioù reizh evit deskiñ d'ar bobl») ha betek 1910 e veze graet outañ 正音 cengum («sonioù reizh»), 언문 諺文 ŏnmun («skritur izel»), 國믄 kwukmun («skritur broadel») pe c'hoazh amkeul (암클 «skritur ar maouezed») pe ahae(t)geul (아햇글 or 아해글 «skritur ar vugale»).

En em dennañ a reas Juana neuze da gêrig Tordesillas, en Kastilha. Gouarn Spagn a reas koulskoude pa edo he breur, ar roue Fulup II, o veajiñ etre Bro-Saoz ha Flandrez, etre 1554 ha 1559.

En o oberennoù eo poltredet Hywel/Hoel evel Dug Breizh ha tad Izold (Iseult), gwreg Trystan (Tristan pe Tristram). Hoel an hini a ro bod da dTrystan goude dezhañ bout harluet diouzh rouantelezh ar roue Marc'h (March ap Meirchion).

Ur vered ag ar Brezel-bed kentañ eo. Digoret e voe e miz Here 1918 gant ofisour-beziañ ar Canadian Corps. Goude ar brezel e voe degaset 47 bez kanadian eus Cameron Cemetery, ur vered all bet digoret e Tilloy-Les-Cambrai e miz Here 1918 gant ofisour-beziañ ar Canadian Corps ivez.

Studioù war ar gwir a reas ha mont d’ober ar vicher alvokad, e Porthmadog da gentañ hag e Cricieth da c'houde. Tamm-ha-tamm e c'hounezas brud, evel "alvokad ar re baour". Mont a reas e-barzh ar Strollad Frankizour ha dilennet e voe da guzulier e kuzul kontelezh Caernarfon e 1889. E miz Ebrel 1890 e voe dilennet da gannad evit Caernarfon.

Ur yezh iranek eus skourr yezhoù iranek ar gwalarn eo an harzaneg (harzani pe harzandi) komzet tro-dro da gêriadenn Harzand en Azarbaidjan ar Reter en Iran.

En e lizher respont d'ar gevredigezh emsaverien Ai 'ta e lez Jean-Philippe Dupont, rener rannvroel an SNCF, an nor digor evit divyezhekaat an tiez-gar gant ma vo kemeret an intrudu gant ar rannvro.

Germaine Kerjean, bet ganet Germaine Charlotte Rose Chapelle d'an 22 a viz Gouere 1893 en Havr-Nevez (Seine-Izelañ d'ar mare-se, Bro-C'hall) hag aet da Anaon d'ar 6 a viz Mae 1975 e Viry-Châtillon (Essonne, Bro-C'hall), a oa un aktourez (c'hoariva, sinema ha skinwel) c'hall.

Ar Mariachi Vargas de Tecalitlán zo unan eus brudetañ lazoù mariachi, sonerezh hengounel ha folklorel Bro-Vec'hiko a-vremañ. Renet eo al laz gant Jose "Pepe" Martinez, met ar gwir rener eo Rubén Fuentes, ar rener arzel.
Edo Herakles o klask repu e Sc'heria (marteze a-walc'h enez Korfou bremañ), war-lerc'h ur brezel. Eno e reas ur pennad kousk war lez ul lenn. En dour e oa Melite o chom gant he c'hoarezed. Pa voe kavet Herakles gant Melite e voe kuzhet ganti el lenn, da "c'hoari koukoug" gantañ. Mont a rejont d'ur penn all d'an enez da chom, ken e wilioudas Melite, ha daou vab a voe ganet ganti.

Stoufet e vez e zaoulagad hag e zivskouarn penn-da-benn gant ur pleg kroc'hen pa spluj. Implijout a ra e skiantoù all eta evit kavout e hent.

Pipi Gonto zo un dastumad danevelloù diwar zorn Dir-na-Dor (Dir-na-Dorr a vije skrivet bremañ), anv pluenn Erwan Charlez Mari ar Moal (1874-1957), aozet en ur skritur tregeriek.

Themistokles (henc'hresianeg Θεμιστοκλῆς ; 524–459 kent J.K.) a oa ur politikour atenat da vare ar brezelioù medek. Labourat a reas da greskiñ morlu Aten evit bezañ gouest da dalañ ouzh ar Bersed. Lakaat a reas Ateniz da ouestlañ gounidoù o mengleuzioù arc'hant da sevel listri brezel nevez ouzhpenn e-lec'h o rannañ etreze. Tremen a reas morlu Aten eus 70 da 200 lestr a-drugarez d'an dra-se.

Bered yuzev Weißensee (alamaneg : Jüdischer Friedhof Weißensee) a zo ur vered lec’hiet e Herbert-Baum-Straße, 45 e karter Weißensee e Berlin. Bered yuzev brasañ Europa eo (war-dro 42 hektar ha war-dro 115 000 bez). Krouet eo bet e 1880.

Unan eus pennoù ar v-Bellovaci, Korreos, a renas un emsavadeg all eus pobloù Belgica e 51 kent J.K., gant brezelourien Ambiani, Atrebates, Kaleted, Veliocasses hag Aulerci (ar re-se ne oant ket Belgae, en tu all d’ar Saena e oant o vevañ). Kelc’hiet e voe ar vrezelourien Bellovaci gant ar Romaned, e bro ar Suessiones. Dont a rejont a-benn da dec’hout kuit, gant ar Romaned war o lerc’h avat. Faezhet e voent en un emgann diwezhañ ha lazhet e voe Korreos. Neuze e paouezas ar brezel. Tammoù emsavadegoù all a voe er bloavezhioù war-lerc’h.

Anne Le Ny, bet ganet d'an 31 a viz Kerzu(Daveoù a vank) 1969 en Antony (Hauts-de-Seine, Bro-C'hall), a zo un aktourez (sinema ha skinwel), ur filmaozerez ha saverez senario c'hall.

Labourat a ra evit ar c'hKGB adalek ar bloavezhioù 1970. Dimeziñ a reas da Lioudmila Alexandrovna Chkrebneva e 1984. Div verc'h o deus : Maria ganet e 1985 e Leningrad ha Ekaterina ganet e 1986 e Dresden. Bet int o chom e Dresden, en Alamagn ar Reter, etre 1985 ha 1990. Distreiñ a reas Vladimir Poutin d'an Unaniezh Soviedel da geñver Adunanidigezh Alamagn e 1990. Kregiñ a reas e red-micher politikel neuze, e-barzh ti-kêr Leningrad, bet anvet Sant-Petersbourg en-dro. Dont a reas da vezañ unan eus kuzulierien ar prezidant Boris Yeltsin. Gant hermañ e voe lakaet e penn an FSB e 1998.

Brudet-kenañ eo evit bezañ kavet Mycobacterium tuberculosis, ar bakteri kiriek d'an dorzhellegezh : anvet e voent bazhilli Koch diwar e anv. Chomet eo anavezet evel unan eus diazezerien ar vakteriologiezh.
Travis Fimmel, ganet d'ar 15 a viz Gouhere 1979, a zo un top model hag aktour aostralian. Anavezet eo evit bezañ bet implijet alies evit brudañ produioù an embregerezh Calvin Klein. Evel aktour e voe brudet evit e roll er film Warcraft ha, dreist-holl, evit roll Ragnarr Loðbrók er stirad skinwel Vikings produet gant History Channel lakaet eo bet war-raok e c'hoari mat ar roll.

E gwirionez eo tri levr disheñvel zo bet en anv-se : daou embannet ha moulet e Sant-Brieg, e 1902 ha 1908, hag unan embannet e Kemper ha moulet e Brest e 1925.

En ur c'heflusker pevarfred klasel e c'hoarvez ul loskadur dre vailh evit daou c'hwel an ahel-pleg, da lavaret eo 1/2 loskadur dre c'hwel an ahel-pleg ; KDE Wankel a ra ul loskadur dre c'hwel an ahel, da lavaret eo e c'han nerzh ur wech dre arc'hwel ar beg A ha teir gwech dre arc'hwel an ahel B. Galloudusoc'h neuze eo KDE Wankel eget forzh pe KDE pevarfred klasel heñvel e vailhad (e [[metr|cm3) a dro d'an hevelep hanren (e troioù/mn), heñvel e vent (hirder x ledander x uhelder) hag heñvel e bouez (e kilogrammoù).

Ur meziant pajennaozañ ameilet dre urzhiataer (PAU) eo Scribus. Dasparzhet eo dre lañvaz GPL ha disgoust eo. Handelvoù evit Linux, Unix, Mac OS X pe Windows zo hegerz bremañ. Arc'hwelioù liesseurt uhel o live zo da Scribus, evel re a gaver gant meziantoù kenwerzhel all.

Dizoloadenn ar rutherfordiom gant skipailh ar fizikour soviedel Georgyi Nikolayevitch Flerov e Dubna (Rusia), hag ivez gant skipailh ar fizikour amerikan A. Ghiorso e Berkeley (Kalifornia).

Atai a oa ur penn-meur kanak e Komale, e-tal La Foa. En 1878 e renas an emsavadeg kanak a-enep an drevadennerien c'hall. Meur a wech e voe trec'h war ar C'hallaoued. Lazhet e voe gant ur c'hanak.

Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Mêlrant gant teir c'humun: Bizhui-an-Dour, Gwern ha Mêlrant; e Bann Pondi e oa; dilamet e voe kanton Mêlrant e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Mêlrant en Arondisamant Pondi bet krouet e 1800 hag e Kanton Baod bet miret ha brasaet e 1801 .

Ganet e voe Richard Lewis Jones e Tre'r-ddôl e hanternoz Ceredigion.Mab d'ul labourer-douar e oa ha labourer-douar e voe ivez, war un atant bihan, "Fferm yr Hendre" e Blaenannerch e kreisteiz Ceredigion.
Wall-E a zo ur film bevaat amerikan graet gant skeudennoù kevanaoz. An navet film aozet gant Pixar eo. Graet eo bet gant Andrew Stanton, ha deuet eo er-maez e 2008. Ar film, hag a dremen en amzer dazont, a heul istor ur robot bihan anvet Wall-E, krouet eo bet evit naetaat ar blanedenn, an Douar dre ma z’eo deuet da vezañ lous teil. Mes ur robot all, EVE, a zeuio war ar blanedenn eus an oabl, Wall-E vo amourus. An daou robot bihan-se a cheñcho istor an denelezh. Warlerc'h Bed Nemo, Andrew Stanton en deus bet ar soñj da grouiñ ur film a dremenfe en oabl dre m’en doa gwelet e oa tu da Pixar krouiñ drezeverezhioù gwirvoudel d’eus ar fizik dindan-vor. An darn vrasañ d’eus an tudennoù er film na gomz ket, pe nemet dre sonioù robotek ha jestroù, krouet gant Ben Burtt. Wall-E e oa ar c’hentañ hir-film deus Pixar da gaout ennañ prizioù deus leurennoù gwirvoudel.

Hiziv-an-deiz, an nevezianted gwregel a zo gourdonet e Parris Island ; ar re vennet da vezañ ofiserered a ya da heuliañ kentelioù e Quantico (Virginia).

An evned (pe laboused) zo loened mellkeinek pluek hag askellek. Pevar ezel zo dezho, ha daou anezho, anvet an divaskell, a dalv d'an darn vrasañ anezho da nijal. War-dro 25 urzhiad evned zo.

Diwezhatoc'h e kinnigas Allen Lanier lakaat un daouboent war an O, daoust d'ar buruteller Richard Meltzer (ganet e 1945, hag ivez ur pozier evit BÖC) lavaret e kinnigas an Ö kerkent ha degemeret an anv gant ar strollad, "en abeg da neuz wagneriek an heavy metal".

Ar skingomz foran Kossuth Rádió a skign dek munutenn eus Himnus bemdez goude hanternoz, ha bemdez e vez klozet ar gwagennoù FM gant ar c'han broadel Himnusz. Heñvel a vez graet gant ar chadennoù Stad skinwel bemdez pa vez klozet ar skignañ.

Didone abbandonata zo ur c'hoarigan italianek, gant Saverio Mercadante (1795-1870), diwar-benn ar rouanez Didon, rouanez Kartada, c'hoar da b-Pygmalion‎, roue Tir .

Er yezhoniezh e vez implijet an termen troc'hadur saoz: clipping) evit komz eus un doare metaplasmenn ma vez argaset pe "troc'het" un elfenn fonetikel, peurliesañ ur vogalenn wan distaget berroc'h ha buanoc'h evit boaz, da skouer:

Kinnig a ra kuzul-rannvro Breizh e logo nevez. Degemer a ra an erminig, arouez Breizh, met ne ra ket gant livioù ar vro. Argaset eo peder bandenn al logo kozh a oa bet savet evit reiñ brud da Breizh 4 departamant hep al Liger-Atlantel er bloavezhioù 80. Evit ar wech kentañ e vo tu d'ober gant ur stumm brezhoneg eus al logo. N'eo ket divyezhek al logo avat ha douetañs bras zo e vo implijet ar stumm brezhonek gant melestradurezh ar rannvro e gwirionez rak ne gaver ket an doare brezhonek e-touez an doareoù kinniget da vezañ pellgarget war lec'hienn ar rannvro..

Morzholig an Ankoù a zo anv meur a amprevan bihan eus familh an anobiidae. Brudetoc'h e vez e larvenned kentoc'h rak toullañ a reont koad an arrebeuri pe ar frammoù e-barzh an tier. Trouz a ra ar bared e-pad mare ar goubladenn hag a laka da soñjal e trouz ur morzhol. Se zo kaoz e vez anvet e-giz-se.
Eric Bloom, anezhañ ijinour son ar strollad, a erlerc'hias ouzh L. Braunstein e Soft White Underbelly. Goude burutelladennoù garv da heul un abadenn er sal Fillmore East e New York e tivizas S. Pearlman kemmañ anv ar strollad, a voe Oaxaca kent Stalk-Forrest Group, a enrollas ur bladenn e ti Elektra e 1970.

Pep KDE a saotr an aer abalamour ma ne vez ket peurlosket an trelosk. Dioksidenn garbon CO2, huzil ha dour a vez eztaolet en aergelc'h an Douar, ar pezh a c'hall degas kleñvedoù e korf an den. Gwashoc'h c'hoazh e vez an anadenn gant kefluskerioù kozh pe reizhet fall. Monoksidenn garbon CO a vez eztaolet ivez, koulz ha benzen C6H6 ha butadien C4H6, a zo arvarus evit yec'hed an den ivez.

e 1978 : 6vet mouladur (revue et augmentée) evit an Nouveau Dictionnaire breton français ha "nouvelle édition" evit an Dictionnaire français breton;

Pergamon (τὸ Πέργαμον, pe ἡ Πέργαμος e gregach), a oa ur geoded hellazat en Aeolis, ur 26 km eus aod Mor Egea war un uhelenn en hanternoz da lez ar stêr Caicus (hiziv Bakırçay). Hiziv e weler dismantroù Pergamon en hanternoz hag er c'huzh-heol da gêr Bergama en Turki.

dizemglevioù a oa bet dija e 1668 etre an aotrou Le Moyne de Trevigny hag e gouerion, ar re-mañ a gasas an afer dirak lez-varn Karaez, ha koll a rejont; dre ma vije bet itriket e lazhañ e teuas Le Moyne de Trevigny a-benn da lakaat Yvon Coent, ur c'hemener, unan eus pennoù ar beizanted, da vout barnet d'ar marv, krouget e voe e Karaez; poan en-doa bet an aotrou da vout paeet e mare Gouel-Mikael 1677 gant tud Penfrad hag a zalc'he penn ouzh sarjantoù e justis.

E yezhoù all a vat e ranker implijout verboù disheñvel hervez ma vezont implijet en un doare tranzitivel pe amdranzitivel. E japaneg ez eus meur a bar verboù diforc'het evel-hen hervez o zranzitivelezh, da skouer:

Dre vras e soñjer e koustfe 40 milion euro al labourioù evit kempenn ar vered. Pa voe lidet 125vet deiz-ha-bloaz ar vered e voe goulennet argant gant ar gouarnour, gant ar pal lakaat ar vered da vezañ degemeret war roll glad ar bed (roll UNESCO). A-du eo savet Klaus Wowereit (maer Berlin ) gant ar raktres.

Ne vevas ket en ur gumuniezh jezuit gwech ebet, met bevañ treut a reas, ma klemme tud al lez alies e oa deuet ar palez da vout evel ur gouent.

Etre 1930 ha 1945 edo Schwitters o chom e Norvegia. Goude 1937 chomas hep distreiñ da Alamagn. Eno e voe tennet e oberenn diouzh ar mirdioù, ha peder anezho a voe diskouezet pa voe aozet an diskouezadeg arz disteraet e München. Ur wech aloubet Norvegia gant a nazied ez eas d’ar Rouantelezh-Unanet (Ambleside er Westmoreland) e 1946. Eno e stagas gant ur raktres nevez, damheñvel ouzh Merzbau, hag anvet Merzbarn (grañj Merz).

Company of Heroes, berraet alies e COH, a zo ur c'hoari strategiezh e-pad an Eil Brezel-bed savet gant Relic Entertainment hag embannet gant THQ war urzhiataer, deuet e oa maez e miz Gwengolo 2006 en Europa. Ar lusker c'hoari a laka munudoù doare sinema en aergelc'h c'hoari, o toujañ ouzh gwirionez lezennoù ar fizik ha distrujus anezho.
Ijinet e oa bet evit diverkañ ar roud eus ar gouelioù relijiel diouzh an deiziadur hag evit lakaat da dalvezout ar sistem dre zek, a oa bet lakaet da dalvezout evit ar muzulioù (metr, litr, lur gall...).

Pouezus e oa perzh S. Pearlman er strollad, pa gave leurennoù, kevradoù gant an tiez-embann, ha pa lakae e varzhonegoù da bozioù ar c'hanaouennoù ; pozer ivez e oa ar skrivagner Richard Meltzer, hag an daou a skrivas evit BÖC a-hed e remzad. Ur bladenn a voe enrollet e ti Elektra e 1968, ha mont kuit a reas Les Braunstein e 1969.

Er bloaz 2012 ez a war ar renk da geñver dilennadegoù Prezidant ar Republik, en anv ar Front de Gauche, ma tegouezh da bevare gant tost da 4 milion a vouezhioù (8,65% eus an dud enskrivet).

Anvet e voe Micropogon Bourcierii (kentanv) da gentañ-penn (e 1845) gant an evnoniour gall Frédéric de Lafresnaye (1783-1861) : dougen a ra anv an evnoniour gall Jules Bourcier (1797-1873) a voe koñsul Bro-C'hall en Ecuador e 1849-50.

Istor Air a grogas er bloavezhioù 1980 e lise Jules-Ferry Versailles, rak eno e studie Jean-Benoît Dunckel ha Nicolas Godin. Gant sikour Alex Gopher haXavier Jamaux, e savjont ur strollad anvet |Orange, ur strollad berr e vuhez ha na enrolals tamm ton ebet. Koulskoude eo deuet da vezañ ur seurt mojenn, abalamour d'an dud a oa ennañ.

L'Espurgatoire Seint Patriz, anavezet ivez evel La légende du purgatoire de saint Patrick, zo ur varzhonek e galleg gant Marie de France en XIIvet kantved. Savet eo diwar ur skrid latin, an Tractatus de Purgatorio Sancti Patricii, gant ar manac'h Henry de Saltrey (pe Sawtry en saozneg) .

Enskrivet eo ar chapel war Renabl ar savadurioù istorel hep bezañ rummet. Prevez e chom ha diaes eo arc'hantaouiñ al labourioù kempenn a vefe ret ober.

E deroù ar Brezel-bed Kentañ ez eas da Stadoù Unanet Amerika, ma reas prezegennoù dre ar vro. E gomzoù a-du gant Alamagn, distaget dirak Iwerzhoniz harluet e Long Island, e miz Kerzu 1914, a zisplijas kenañ da bennadurezhioù Breizh-Veur ha tamallet e voent dezhañ. Tennet e voe digantañ e gador kelenner a enor e Liverpool ha rankout a reas reiñ e zilez eus Skol ar Studioù Iwerzhonek hag eus ar gelaouenn Ériu. Derc'hel a reas da reiñ prezegennoù e skolioù-meur ar Stadoù Unanet koulskoude. Distreiñ a reas da Alamagn e 1917. Kenderc'hel a reas da gelenn e Berlin, betek e varv d'an 11 a viz Here 1919, e Leipzig.

Betek dibenn ar XVIvet kantved, e c'halled gwelet en iliz bazh pe groaz Sant Curig. Edo peniti ar sant-se nepell, e Llangurig, en tu all d'an torgennoù. Deskrivet e oa bet ar vazh-se gant Gerallt Gymro en e Itinerarium Cambriae ("Beaj dre Gembre", 1191). Implijet e veze ar vazh-se da wellaat d'ar glañvourien.

Moudenn c'hladdalc'hel Tournus, tour-meur kozh un tiegezh a oa lorc'h enni o lavaret e oa eus lignez Nuz, kenseurt feal Sant Paol Aorelian a yeas gantañ da Enez-Vaz evit stourm ouzh an amboubal, un aerouant a spourone tud ar vro a-hervez, ha na gilas ket rak an euzhvil (alese e lesanv : gour na dec'h)